পিয়েরো ইঙ্কাপিয়ে

পিয়েরো মার্তিন ইঙ্কাপিয়ে রেইনা (, ; জন্ম: ৯ জানুয়ারি ২০০২; পিয়েরো ইঙ্কাপিয়ে নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ইকুয়েডর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৯ সালে, ইঙ্কাপিয়ে ইকুয়েডর অনূর্ধ্ব-১৭ দলের হয়ে খেলার মাধ্যমে ইকুয়েডরের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০২১ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৫০ ম্যাচে ২টি গোল করেছেন।

প্রারম্ভিক জীবন
পিয়েরো মার্তিন ইঙ্কাপিয়ে রেইনা ২০০২ সালের ৯ই জানুয়ারি তারিখে ইকুয়েডরের এসমেরালদাসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ইঙ্কাপিয়ে ইকুয়েডর অনূর্ধ্ব-১৭ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। ২০১৯ সালের ২১শে মার্চ তারিখে তিনি ভেনেজুয়েলা অনূর্ধ্ব-১৭ দলের বিরুদ্ধে ম্যাচে ইকুয়েডর অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

২০২১ সালের ১৩ই জুন তারিখে, ১৯ বছর, ৫ মাস ও ৪ দিন বয়সে, বাম পায়ে ফুটবল খেলায় পারদর্শী ইঙ্কাপিয়ে কলম্বিয়ার বিরুদ্ধে অনুষ্ঠিত ২০২১ কোপা আমেরিকার ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কলম্বিয়া ১–০ গোলের ব্যবধানে জয়লাভ করেছিল। ইকুয়েডরের হয়ে অভিষেকের বছরে ইঙ্কাপিয়ে সর্বমোট ১২ ম্যাচে ১টি গোল করেছেন। ইঙ্কাপিয়ে কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৪ই নভেম্বর তারিখে ঘোষিত ইকুয়েডরের ২৬ সদস্যের চূড়ান্ত দলে স্থান পেয়েছেন।

তথ্যসূত্র

বহিঃসংযোগ



বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইকুয়েডরীয় ফুটবলার
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইকুয়েডরের আন্তর্জাতিক যুব ফুটবলার
বিষয়শ্রেণী:ইকুয়েডরের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইকুয়েডরের পুরুষ আন্তর্জাতিক ফুটবলার
বিষয়শ্রেণী:বায়ার ০৪ লেভারকুজেনের খেলোয়াড়
বিষয়শ্রেণী:ইন্দিপেন্দিয়েন্তে দেল ভায়ের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার